1、宋 秦观《纳凉》
携扙来追柳外凉,画桥南畔倚胡床。
月明船笛参差起,风定池莲自在香。
2、宋 杨万里《夏夜追凉》
夜热依然午热同,开门小立月明中。
竹深树宻虫鸣处,时有微凉只是风。
3、唐 孟浩然《夏日南亭怀辛大》
山光忽西落,池月渐东上。散发乘夕凉,开轩卧闲敞。
荷风送香气,竹露滴清响。欲取鸣琴弹,恨无知音赏。
感此怀故人,中宵劳梦想。
4、宋 苏舜钦 《夏意》
别院深深夏席清,石榴开遍透帘明。树阴满地日当午,梦觉流莺时一声。
5、南宋 陆游《幽居初夏》
湖山胜处放翁家,槐树阴中野径斜。水满有时观下鹭,草深无处不鸣蛙。
箨龙己过头番笋,木笔犹开第一花。叹息老来交旧尽,睡来谁共午瓯茶。
6、唐 白居易 《池上早夏》
水积春塘晚,阴交夏木繁。舟船如野渡,篱落似江村。
静拂琴床席,香开酒库门。慵闲无一事,时弄小娇孙。
7、宋 司马光 《客中初夏》
四月晴和雨乍晴,南山当户转分明。更无柳絮因风起,惟有葵花向日晴。
8、唐 朱淑真 《初夏》
竹摇清影罩幽窗,两两时禽噪夕阳。谢却海棠飞尽絮,困人天气日初长。
9、唐 杨万里 《闲居初夏午睡起》
梅子留酸软齿牙,芭蕉分绿与窗纱。日长睡起无情思,闲看儿童捉柳花。
10、唐 李白 《夏日山中》
懒摇白羽扇,裸体青林中。脱巾挂石壁,露顶洒松风。